Dit blå sygesikringskort gælder kun dækning som en lokal, dvs. du bliver behandlet på lokalt sygehus og så sendt hjem for egen regning. En rejseforsikring dækker alle omkostninger både lokalt og i forbindelse med en evt hjemtransport. Du sikrer i hele forløbet følges af danske læger fra Alarmcentral i Danmark.
En “før-afrejse” dækning er en meget god ide da du er dækket hvis du bliver syg eller skadet inden selve turen. Det sker desværre en gang i mellem at man får en overbelastningsskade eller kommer ud for et styrt på en af de mange foreberedelsesture og ikke bliver klar til turen. Det er surt, men ikke noget MTB-Adventure kan dække eller kompensere for. Derfor er en “før-afrejse” dækning et kærkomment “plaster på såret” hvis du mister deltagelsen i årets MTB-eventyr inden det overhovedet er startet.
Har du ikke en god rejseforsikring med ordentlig dækning af MTB aktiviteter i dag, kan vi anbefale Gouda’s rejseforsikring der dækker alle forhold. Køb enkeltrejse eller års rejseforsikring hos Gouda HER (linket leder dig til Goudas hjemmeside).
OBS: Vi samarbejder med Gouda og får en lille henvisningsprovision per solgt forsikring, det giver ca. til en kop kaffe på vej ned af motorvejen.